馮惟重

馮惟重（），字汝威，號芹泉，遼東廣寧左衛軍籍，山東青州府臨朐縣人，明朝政治人物、書法家。

生平
馮裕次子，其先祖在遼東任職，落籍廣寧衛。馮惟重十歲即能作文，弱冠之年，補廣寧衛庠生。後全家隨父返回臨朐故里，並在郡學教書，學生日眾。嘉靖十三年（1534年）甲午科山東鄉試第二十三名舉人，十七年（1538年）與弟馮惟訥同年中戊戌科進士，授行人司行人《明史》（卷216）：“自琦曾祖裕以下，累世皆进士。裕，字伯顺，以戍籍生于辽东。师事贺钦，有学行。终云南副使。祖惟重，行人。父子履，河南参政。从祖惟健，举人；惟讷，字汝言，江西左布政使，加光禄卿致仕。惟重、惟健、惟讷皆有文名，惟讷最著。”。

嘉靖十八年（1539年）明世宗南巡，馮惟重奉命先行，告祭湖湘，因冒暑疾進，在廬江急病而卒，年三十六《光緒臨朐縣志·卷十四上·先正上》頁二十三～二十四：馮惟重，字汝威，一字芹泉，裕次子。十歲屬文，觀書數行俱下，有會於心，輒手錄之。弱冠，補遼東廣寧衛庠生。清河令蔣某異其文，以女妻焉。尋從父歸臨朐，改郡庠，齊、魯間執經，爲弟子者日眾。父嘗語諸子：“吾家遷廣寧，已歷三世，先人邱墓寄焉。今雖復我邦族，瞻望松楸，每飯意未嘗不在醫無閭也。念欲往省，苦道路修阻，疇克任斯役、慰余意者。”惟重請行。匹馬獨出閒關，至廣寧，往返數千里。時燕薊多寇亂，行旅斷絕，宛轉烽火中，幾瀕於危。卒達墓所，芟蕪樹棘，甃垣以繚之，封石爲識。乃歸，報命，父大喜。以嘉靖十三年舉人，又五年，與弟惟訥同成進士，授行人。世宗南狩，奉命告祭湖湘，謝絕餽遺，冒暑驟進至廬江，遘疾。友人臨視之，曰：“子之病病矣，恐不諱，貽父母憂，曷且歸謝。”曰：惟重受天子命，不幸而病，不能卒事，在禮朝會而終以尸將事，受命於朝，即命於事，乃其所也。敢懷首邱，虧死職之義，以爲親羞？”竟卒，未竟其用，時論惜之。婦蔣，生子履，方百日，撫孤成立，語在列女傳。惟重豐頤修幹，譚說風生然，對士友，每挹遜自下，無振矜之色。飲酒至斗許不亂。中年刻意爲詩，無大歷以後語。書遒逸，得王氏筆意，世頗珍貴，所著有《大行集》。子履自有傳。（采府志、舊志、陳鳳陂門集序修）。

家族
曾祖馮春；祖父馮振，贈南京戶部郎中；父馮裕，貴州按察司副使。母伏氏，封宜人。具慶下。兄馮惟健，嘉靖七年戊子科舉人。弟馮惟敏，嘉靖十六年丁酉科舉人，淶水縣知縣；馮惟訥，同科進士，江西左布政使，進光祿寺卿致仕；馮惟直。子馮子履，河南布政使司左參政。孫馮琦，禮部尚書、贈太子少保。

著作
工詩書。有《大行集》。清《光緒臨朐縣志》有傳。

 参考资料 
余繼登《明行人司行人赠承德郎兵部主事芹泉冯公暨配蒋太安人墓志铭》

張廷玉 等. 《明史》.
（中國國家圖書館藏）姚延福、鄧嘉緝、蔣師轍 撰. 《光緒臨朐縣志》. 清光緒十年（1884年）刻本.

Category:嘉靖十三年甲午科山東鄉試舉人
W
Category:軍籍進士
Category:明朝行人司行人
Category:明朝詩人
Category:明朝書法家